“ดีบีเอสสิงคโปร์” สั่งพนักงานกว่า 300 คนออกจากสนง.ด่วน! หลังพบผู้ติดเชื้อ “COVID-19”
"ดีบีเอสสิงคโปร์" สั่งพนักงานกว่า 300 คนออกจากสนง.ด่วน! หลังพบผู้ติดเชื้อ "COVID-19"
"ดีบีเอสสิงคโปร์" สั่งพนักงานกว่า 300 คนออกจากสนง.ด่วน! หลังพบผู้ติดเชื้อ "COVID-19"
12 ก.พ. 2563

ธนาคารดีบีเอส ได้อพยพพนักงานกว่า 300 คนออกจากสำนักงานในสิงคโปร์ หลังผลการตรวจร่างกายของพนักงานคนหนึ่งพบว่าติดเชื้อไวรัสโคโรนาสายพันธุ์ใหม่ หรือไวรัสโควิด-19
ทั้งนี้ ทางธนาคารได้ประกาศให้พนักงานชั้น 34 บนตึก Marina Bay Financial Centre Tower 3 ทำงานจากที่บ้านในช่วงนี้ทางเจ้าหน้าที่ตัวแทนของดีบีเอสได้ออกมายืนยันข่าวดังกล่าว และเปิดเผยว่า ดีบีเอสเตรียมแถลงข่าวเร็วๆนี้
โดยกระทรวงสาธารณสุขสิงคโปร์ประกาศยกระดับการเตือนภัยการแพร่ระบาดของไวรัสโควิด-19 สู่ระดับ “สีส้ม” ซึ่งเทียบเท่ากับการเตือนภัยในช่วงที่มีการแพร่ระบาดของโรคทางเดินหายใจเฉียบพลันรุนแรง (SARS) ในปี 2546 โดยการเตือนภัยระดับสีส้มหมายความว่า ไวรัสดังกล่าวมีความรุนแรง และสามารถแพร่เชื้ออย่างง่ายดายจากคนสู่คน